Stasiùn de Arbenga

A stasiùn de Arbenga (staçión de Arbenga in zenese, stazione di Albenga in italian) a l'è ina stasiùn feruviària ch'a se tröva in scia feruvìa Zena-Vintimìa, avèrta a partì dau 1872, a l'è au servissiu du cumün de Arbenga inta pruvinsa de Savuna.

 Sto(r)ia 
A stasiùn a l'è stâ avèrta du 1872 asemme a tüttu u tòccu fra Savùna e Vintimìa u 25 de zügnu de quel'ànnu. Inisialmente u fabricàu viagiatùi u l'é(r)a de légnu, cumme quellu de A(r)àsce, pöi sustituìu cu'a strutü(r)a d'ancöi dü(r)ante a custrusiùn du bina(r)iu dùggiu fra e stasiùi d'Arbenga e de Löa.

I travài pe'u segundu bina(r)iu e pe'a növa stasiùn i sun vegnüi a partì dau 1936, pe' avé in impiantu pe' meju recampà e mèrci e ascì pe' da in acuiènsa ciü favurevule ai viagiatùi. L'architettu ch'u l'ha prugetàu a stasiùn u l'è stàu u Roberto Narducci, u pa(r)éggiu da stasiùn de Löa.

L'edifissiu u vegne cuscì rézu ütilizàbile a partì dau 1937, ascì se u l'ha subìu di travài pe' fâlu vegnì ciü mudèrnu a partì dai ànni 2000, ch'i nu u l'han cangiàu de troppu u de fö(r)a.

Cu'u növu raduggiu da feruvìa a stasiùn d'ancöi a duve(r)ea vegnì sustituìa da üna ciü mudèrna, da custruì a munte, de prubabile inta frasiùn da Bastìa.

 Impianti 
Segundu a clascìfica de RFI a stasiùn de Arbenga a l'è ina stasiun de categu(r)ìa "d'arzéntu".

 Interscangi 
  Curiêre TPL Linea du trasportu pübbricu lucâle da pruvinsa de Savuna.
  Tascì.

 Galerìa de immagini 

 Nòtte 

 Âtri prugètti 

Arbenga
Categorîa:Arbenga